《菊花潭》
宋代·蒲寿宬

何处无甘菊，何处无清泉。
菊泉适相值，天地何尝偏。
岂但为九日，可以逾百年。
愿与潭下村，餐英汲潺湲。

作者简介：名或作寿晟、寿峸。宋末阿拉伯人。与弟蒲寿庚至泉州贸易。度宗咸淳间，知梅州。益、广二王航海至泉州，时寿庚为泉州守，闭城不纳。寿宬密谕寿庚纳款于元，遂于景炎元年同降元朝。有《心泉学诗稿》。